Παγκόσμιο Κύπελλο Ποδοσφαίρου Ενόπλων 1962

Το 17ο Παγκόσμιο Κύπελλο Ποδοσφαίρου Ενόπλων (ΣΙΣΜ) είχε ιδιόρρυθμη διοργάνωση. Ορίστηκαν 4 προκριματικοί όμιλοι και οι νικητές θα μετείχαν στην τελική φάση που είχε αποφασιστεί να γίνει στη Σεούλ, μαζί με τη διοργανώτρια Νότια Κορέα, η οποία είχε αναλάβει τη φιλοξενία και μέρος των εξόδων μεταφοράς. Όμως, από τους ομίλους προκρίθηκαν 4 ευρωπαϊκές χώρες και αποφασίστηκε να πραγματοποιηθεί μια τελική φάση της ζώνης "Ευρώπης-Μέσης Ανατολής" που διεξήχθη στην Ελλάδα, στην Αθήνα (γήπεδο ΑΕΚ) και στη Θεσσαλονίκη (Καυτανζόγλειο Στάδιο) από 30 Μαΐου ως 6 Ιουνίου 1962. Νικήτρια της ευρωπαϊκής ζώνης αναδείχθηκε η Εθνική Ενόπλων της Ελλάδας, η οποία μετέβη στη Σεούλ, όπου επικράτησε της Ν. Κορέας και πήρε τον παγκόσμιο τίτλο. Η τρίτη θέση στην τελική παγκόσμια κατάταξη δόθηκε στην Τουρκία που τερμάτισε 2η στο τουρνουά της ευρωπαϊκής ζώνης.

 Στην τελική φάση της ευρωπαϊκής-μεσανατολικής ζώνης μετείχαν τέσσερις χώρες, οι οποίες προκρίθηκαν από προκριματικούς ομίλους: 1ος όμιλος: Τουρκία, απέκλεισε: ΗΠΑ (6-0, 2-0), Μαρόκο (2-0, 0-0). 2ος όμιλος: Ελλάδα, απέκλεισε: Συρία (3-1, 2-1,), Ιράκ (2-0, 2-1). 2η η Συρία που νίκησε το Ιράκ με 6-2 και [;]. 3ος όμιλος: Βέλγιο, απέκλεισε: Γαλλία, Αυστρία. 4ος όμιλος: Ολλανδία, απέκλεισε: Αίγυπτο, Λουξεμβούργο. Διεξήχθη τουρνουά με βαθμολογία σε τρεις αγωνιστικές. Σε κάθε αγωνιστική διεξάγονταν δύο αγώνες στο ίδιο γήπεδο. Σε περίπτωση ισοβαθμίας κριτήρια κατάταξης αποτελούσαν κατά σειρά: α) η καλύτερη διαφορά τερμάτων και β) τα περισσότερα κόρνερ, ένας κανονισμός που εφάρμοζε παραδοσιακά το ΣΙΣΜ, θεωρώντας πως έτσι προκρίνεται η πιο επιθετική ομάδα. 1η αγωνιστική Αθήνα: Γήπεδο Νέας Φιλαδέλφειας, 30/5/1962: Ελλάδα - Τουρκία: 1-1 (Τσαχουρίδης 32΄) Βέλγιο - Ολλανδία: 3-1 2η αγωνιστική Θεσσαλονίκη: Καυτανζόγλειο Στάδιο, 3/6/1962 Ελλάδα - Ολλανδία: 3-0 (Τσαχουρίδης 57΄, Βασιλειάδης 80΄, Κοσμίδης 88΄) Τουρκία - Βέλγιο: 4-1 3η αγωνιστική Αθήνα: Γήπεδο Λεωφόρου Αλεξάνδρας, 6/6/1962 Ελλάδα - Βέλγιο: 4-2 (Βασιλειάδης 33΄, 83΄, Κοσμίδης 66΄, Τσαχουρίδης 81΄ - Βαν Χιμστ 8΄, 20΄) Ολλανδία - Τουρκία: 0-0 Βαθμολογία Πρωταθλήτρια Ευρώπης ΣΙΣΜ Ελλάδα Προπονητής: Τρύφωνας Τζανετής Ποδοσφαιριστές: Βαγγέλης Πετράκης (3 αγώνες), Εμμ. Παπάζογλου (2), Βασιλείου (3), Αρ. Καμάρας (3), Σκευοφύλαξ (2), Ζαχαρίας Πυτιχούτης (2), Χάιτας (3), Βασιλειάδης (3), Δομάζος (3), Κοσμίδης (2), Τσαχουρίδης (3), Τζουνάκος (3), Σκόρδας, Ρούσσης, Γ. Γιαννακόπουλος, Μίμης Μανιάκης. Στην προκριματική φάση είχαν λάβει μέρος και οι: Παπαεμμανουήλ, Τουμπέλης. Σκόρερ τελικής φάσης: Βασιλειάδης 3, Τσαχουρίδης 3, Κοσμίδης 2. Σκόρερ προκριματικής φάσης: Τουμπέλης 4, Παπαεμμανουήλ 1, Γ. Γιαννακόπουλος 1, Δομάζος 1, Βασιλειάδης 1, Τσαχουρίδης 1. Ο τελικός ανάμεσα στη νικήτρια της ζώνης "Ευρώπης-Μέσης Ανατολής" και της διοργανώτριας Ν. Κορέας διεξήχθη στη Σεούλ της Νότιας Κορέας. Αρχικά επρόκειτο να γίνει ένας φιλικός αγώνας στις 15 Σεπτεμβρίου και ο επίσημος τελικός στις 17 Σεπτεμβρίου. Όμως, οι Κορεάτες απαίτησαν να προηγηθεί ο τελικός και να ακολουθήσει ο φιλικός αγώνας. Η ελληνική αντιπροσωπεία αρνήθηκε, διότι η αποστολή ήταν καταπονημένη από το πολυήμερο ταξίδι και πολλοί ποδοσφαιριστές είχαν σταμαχικά προβλήματα από την αλλαγή διατροφής. Έπειτα από μαραθώνια διαπραγμάτευση συμφώνησαν να θεωρηθούν επίσημα και τα δύο ματς και να αναδειχθεί ο παγκόσμιος πρωταθλητής από τα αποτελέσματα και των δύο αγώνων, αφού ληφθεί υπ' όψη η διαφορά τερμάτων. Σε περίπτωση δε ίδιας διαφοράς, να διεξαθχεί και τρίτο ματς με παράταση σε περίπτωση ισοπαλίας (και το κριτήριο των κόρνερ αν ούτε η παράταση αναδείξει νικητή). Σεούλ Νότια Κορέα, 15 Σεπτεμβρίου 1962. ΕΛΛΑΔΑ - Νότια Κορέα: 3-1. Γκολ: Σκόρδας 27΄, Βασιλειάδης 49΄ και 88΄, Τσου Μπε 80΄. Σεούλ Νότια Κορέα, 17 Σεπτεμβρίου 1962. ΕΛΛΑΔΑ - Νότια Κορέα: 1-2. Γκολ: Τσαχουρίδης 23΄, Λη 61΄, Τσουγκ 85΄. Ελλάδα Προπονητής: Τρύφωνας Τζανετής Σύνθεση α΄ τελικού: Βαγγέλης Πετράκης, Νίκος Λιάρος, Αρ. Καμάρας, Εμμ. Παπάζογλου, Σκευοφύλαξ, Φώτης Μπαλόπουλος, Μουράτης, Απόστολος Βασιλειάδης, Σκόρδας, Παπαϊωάννου, Μπέσης. Σύνθεση β΄ τελικού: Πετράκης, Λιάρος, Μαρδίτσης, Εμμ. Παπάζογλου, Σκευοφύλαξ, Αρ. Καμάρας, Μπέσης, Σκόρδας, Βασιλειάδης, Φώτης Μπαλόπουλος, Τσαχουρίδης.Σχόλια: Η Εθνική Ενόπλων ταξίδεψε αποδυναμωμένη στην Κορέα, διότι δεν συμπεριλήφθηκαν στην αποστολή οι παίκτες του Παναθηναϊκού (πλην του Καμάρα), αφού τις ίδιες ημερομηνίες ο Παναθηναϊκός είχε αγώνα για το Κύπελλο Πρωταθλητριών Ευρώπης. Έτσι έλειπαν οι Δομάζος, Πυτιχούτης, Παπαεμμανουήλ, Τουμπέλης, ενώ επιστρατεύτηκαν ορισμένοι παλαίμαχοι, όπως ο Ανδρέας Μουράτης, ο Μπέσης και ο Γιάννης Μαρδίτσης. Επιπλέον όσοι ταξίδεψαν υπέφεραν από τις διάφορες εξωτικές κουζίνες που δοκίμασαν στις δεκάδες χώρες που διέσχισαν ώσπου να φτάσουν ταλαιπωρημενοι στη Σεούλ. Οι περισσότεροι είχαν υποστεί τροφική δηλητηρίαση και αντιμετώπιζαν γαστρεντερικά προβλήματα, με αποτέλεσμα να μην μπορούν να αντέξουν 90΄ αγώνα. εφ. Αθλητική Ηχώ, 31/10/1961 και εφ. Αθλητική Ηχώ, 3/11/1961 εφ. Αθλητική Ηχώ, 31/5/1962 ως εφ. Αθλητική Ηχώ, 18/9/1962 Εθνικό Οπτικοακουστικό Αρχείο. RSSSF Αθλητικά αρχεία